Source: https://www.happydays.gr/dorean-kataskinosi
Timestamp: 2018-03-22 09:56:34+00:00
Document Index: 19887427

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δωρεάν Κατασκήνωση | HappyDays
Ένα παιδί μπορεί να πάει δωρεάν κατασκήνωση με δύο τρόπους, είτε μέσω του προγράμματος ΟΑΕΔ για ανέργους και χαμηλόμισθους, είτε μέσω κάποιου ασφαλιστικού ταμείου. Μάθετε λεπτομερώς τις προϋποθέσεις παρακάτω.
ΠΡΟΓΡΑΜΜΑ ΔΩΡΕΑΝ ΔΙΑΜΟΝΗΣ ΠΑΙΔΙΩΝ ΣΕ ΚΑΤΑΣΚΗΝΩΣΕΙΣ ΑΝΕΡΓΩΝ & ΧΑΜΗΛΟΜΙΣΘΩΝ ΜΕΣΩ ΟΑΕΔ
ΔΕΙΤΕ ΕΔΩ ΠΩΣ ΝΑ ΚΑΝΕΤΕ ΒΗΜΑ ΒΗΜΑ ΤΗΝ ΗΛΕΚΤΡΟΝΙΚΗ ΑΙΤΗΣΗ ΣΤΟΝ ΟΑΕΔ
Όσοι γονείς είναι άνεργοι ή χαμηλόμισθοι και πληρούν τις παρακάτω προϋποθέσεις, μπορούν τα παιδιά τους να συμμετέχουν ΔΩΡΕΑΝ για 15 ημέρες στην κατασκήνωση επιλέγοντας μια από τις παρακάτω περιόδους:
Α1 20/6-4/7 Α2 28/6-12/7 Β1 12/7-26/7 Β2 26/7-9/8 Γ1 3/8-17/8 Γ2 11/8-25/8
«Δικαιούχοι» του Προγράμματος είναι οι γονείς ή ασκούντες την επιμέλεια (ανάδοχοι, κηδεμόνες κ.ο.κ.) ωφελουμένων τέκνων, οι οποίοι έχουν πραγματικό οικογενειακό εισόδημα από κάθε πηγή, όπως αυτό εμφανίζεται στο εκκαθαριστικό σημείωμα της ΔΟΥ φορολογικού έτους 2016, μέχρι 28.000€ κατ’ανώτατο όριο και παράλληλα:
α. το έτος 2017 πραγματοποίησαν ως εργαζόμενοι/ες με σχέση εξαρτημένης εργασίας ιδιωτικού δικαίου τουλάχιστον πενήντα (50) ημέρες εργασίας στην ασφάλιση του ΕΦΚΑ (πρώην ΙΚΑ-ΕΤΑΜ), με εισφορές πλήρεις ή μειωμένες.
β. είναι άνεργοι/ες εγγεγραμμένοι/ες στο μητρώο ανέργων του ΟΑΕΔ με συνεχόμενο χρονικό διάστημα ανεργίας κατά την ημερομηνία λήξης της προθεσμίας υποβολής αιτήσεων τουλάχιστον τεσσάρων (4) μηνών.
«Ωφελούμενοι» του Προγράμματος είναι τα ανήλικα παιδιά των δικαιούχων που γεννήθηκαν από 01.01.2002 έως 14.06.2012
ΔΙΑΔΙΚΑΣΙΑ ΣΥΜΠΛΗΡΩΣΗΣ ΚΑΙ ΥΠΟΒΟΛΗΣ ΤΗΣ ΗΛΕΚΤΡΟΝΙΚΗΣ ΑΙΤΗΣΗΣ
Οι «Δικαιούχοι» που επιθυμούν να συμμετάσχουν στο Πρόγραμμα καταθέτουν αποκλειστικά ηλεκτρονική αίτηση συμμετοχής μέσω του ΟΑΕΔ (www.oaed.gr). Η πρόσβαση στις Ηλεκτρονικές Υπηρεσίες του ΟΑΕΔ είναι δυνατή μόνο σε πιστοποιημένους χρήστες (χρήστες που διαθέτουν κωδικούς περόσβασης).
Οι «Δικαιούχοι» που ΔΕΝ διαθέτουν κωδικούς πρόσβασης, ακολουθούν την εξής διαδικασία κατά περίπτωση:
είτε θα προσέλθουν στην υπηρεσία του ΟΑΕΔ για να λάβουν κωδικούς πρόσβασης. είτε θα χρησιμοποιήσουν τους προσωπικούς κωδικούς πρόσβασης που διαθέτουν για το TAXISnet προκειμένου να τους αποδοθούν διαδικτυακά οι κωδικοί πρόσβασης του ΟΑΕΔ (αρκεί να είναι εγγεγραμμένοι στα μητρώα του ΟΑΕΔ).
Όλα τα φωτοαντίγραφα να είναι καθαρά
Η αποστολή των δικαιολογητικών μπορεί να γίνει με τους παρακάτω τρόπους:
Ηλεκτρονικά: μπορείτε να τα σκανάρετε και να μας τα στείλετε στην παρακάτω ηλεκτρονική διεύθυνση: oaed@happydays.gr .Στον τίτλο του e-mail παρακαλούμε να γράψετε το ονοματεπώνυμο του κατασκηνωτή/ των κατασκηνωτών που θα έρθουν στην κατασκήνωσή μας μέσω του προγράμματος του ΟΑΕΔ. Στο γραφείο μας: μπορείτε να προσέλθετε στο γραφείο μας Εγνατίας 66, 1 ος όροφος καθημερινά 09:00-17:00.
Φωτοτυπία βεβαίωσης ΑΜΚΑ, του γονέα και του/των παιδιών
Οικογενειακό βιβλιάριο υγείας, του γονέα και του/των παιδιών (πρώτη σελίδα με φωτογραφίες)
Στην συνέχεια οι «Δικαιούχοι» συμπληρώνουν πολύ προσεκτικά τα πεδία της αίτησης. Υπάρχει σχετικό βίντεο που δείχνει βήμα βήμα πώς να συμπληρώσετε την αίτηση.
Μόλις κάνετε την αίτηση επικοινωνήστε με την κατασκήνωση για να κρατήσετε θέση. Στην συνέχεια θα χρειαστεί να μας προσκομίσετε τα παρακάτω δικαιολογητικά του γονέα που είναι ο «Δικαιούχος» και ΟΧΙ του / της συζύγου:
Φωτοτυπία ταυτότητας ή διαβατηρίου, του γονέα. Φωτοτυπία εκκαθαριστικού από την εφορία του γονέα.
ΔΩΡΕΑΝ ΣΥΜΜΕΤΟΧΗ – ΑΣΦΑΛΙΣΤΙΚΑ ΤΑΜΕΙΑ
Όσοι γονείς είναι ασφαλισμένοι ή εργάζονται στα παρακάτω ασφαλιστικά ταμεία μπορούν τα παιδιά τους να συμμετέχουν δωρεάν για 22 μέρες στην κατασκήνωση. Μπορούν δηλαδή να επιλέξουν μία από τις τρείς περιόδους μας:
Α. 20/6-12/7 Β. 12/7-3/8 Γ. 3/8-25/8
Ενημερώνεστε από το ταμείο σας αν πληρείται τις προϋποθέσεις για να κάνετε τα χαρτιά σας για δωρεάν κατασκήνωση. Επικοινωνείτε με τη γραμματεία της κατασκήνωσης και κάνετε κράτηση θέσης για την περίοδο που επιθυμείτε. Ενημερώνεστε από το ταμείο σας ή από τα site και fb της κατασκήνωσης για τις ημερομηνίες κατά τις οποίες πρέπει να καταθέσετε κάποια δικαιολογητικά στο ταμείο σας, για να σας εκδώσουν την κάρτα κατασκηνωτή. Χωρίς αυτό το χαρτί το παιδί δεν μπορεί να συμμετέχει δωρεάν στην κατασκήνωση.
Σε περίπτωση που δεν προλάβετε τις ημερομηνίες εγγραφής στο ταμείο σας και είστε εκπρόθεσμοι η κατασκήνωση δεν φέρει καμία ευθύνη και ακυρώνετε η κράτηση που κάνατε.
Στη συνέχεια, αφού έχετε τελειώσει τη διαδικασία με το ταμείο σας και έχετε εγκριθεί, καλείτε πάλι στην κατασκήνωση για επιβεβαίωση της θέσης.
Προσοχή το χαρτί πρέπει να το έχει η γραμματεία την πρώτη μέρα έναρξης της περιόδου υπογεγραμμένο από τον ασφαλισμένο γονέα.
Τα ασφαλιστικά ταμεία που παρέχουν δωρεάν κατασκήνωση είναι τα παρακάτω:
ΑΔΜΗΕ Ε.Υ.Α.Θ.
ΕΟΠΥΥ (ΜΟΝΟ ΥΠΑΛΛΗΛΟΙ)
ΕΤΕΑ (ΜΟΝΟ ΥΠΑΛΛΗΛΟΙ)
ΕΦΟΡΙΑΚΟΙ (Μικρή Συμμετοχή Γονέα )
ΟΑΕΔ ( ΜΟΝΟ ΥΠΑΛΛΗΛΟΙ)
ΟΑΕΕ (ΜΟΝΟ ΥΠΑΛΛΗΛΟΙ)
ΟΓΑ ( ΜΟΝΟ ΥΠΑΛΛΗΛΟΙ)
ΤΑΝΠΥ ( ΝΑΥΤΙΚΩΝ ΠΡΑΚΤΟΡΩΝ)